El parc del Clot és un bon exemple de la integració d'elements arquitectònics preexistents en un espai verd. Els grans murs de l'antic taller de RENFE ornamenten i ordenen bona part del parc, que ofereix usos molt variats.

El parc el formen quatre parts molt diferents entre si: un llarg passeig i tres grans espais que tenen diferents usos. El cert és que aquest parc conté elements que afavoreixen la sensació de conjunt i de continuïtat.